వడ్డేపల్లి కృష్ణ

**వడ్డేపల్లి కృష్ణ** (1948, ఆగస్టు 5 - 2024, సెప్టెంబరు 6) కవి, సినీగేయ రచయిత, లలితగీతాల రచయిత. 1968లో స్రవంతి, కృష్ణాపత్రిక వంటి పత్రికల్లో పద్యాలు, గేయాలతో పాటు కవికల్యాణం, గడ్డిపువ్వు, గాంధీ, మూడుపూలు ఆరుకాయలు, సంక్రాంతిలక్ష్మి, స్వదేశీయం, వివేకానంద విజయం, ఆమ్రపాలి, బతుకమ్మ, జయజయహే తెలంగాణ, రమణీయ రామప్ప మొదలగు అనేక సంగీత నృత్య రూపకాలు వ్రాశాడు. ఎక్కడికెళ్తుందో మనసు (2005), *లావణ్య విత్ లవ్ బాయ్స్* (2017) అనే చిత్రాలకు రచన, దర్శకత్వం నిర్వహించాడు.

## జీవిత విశేషాలు
thumb|శ్రీ దుర్ముఖి నామ ఉగాది పండగ సందర్భంగా 2016 ఏప్రిల్ 8న హైదరాబాదులోని రవీంద్రభారతిలో తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించబడిన ఉగాది వేడుకలలో వడ్డేపల్లి కృష్ణను సత్కరిస్తున్న కెవి రమణాచారి, బుర్రా వెంకటేశం, మామిడి హరికృష్ణ తదితరులు
ఇతడు 1948, ఆగస్టు 5న ఉమ్మడి కరీంనగర్ జిల్లాలో సిరిసిల్ల లో చేనేత వృత్తిగా కలిగిన ఒక సాధారణ కుటుంబంలో జన్మించాడు. ఇతని తల్లిదండ్రులు లక్ష్మమ్మ, లింగయ్య. ఇతనికి బాల్యం నుండే సినారె స్ఫూర్తితో సాహిత్యం పట్ల ఎక్కువ అభిరుచి కలిగింది.

## పాటల ప్రస్థానం
thumb|2017 ఉగాది కవి సమ్మేళనంలో కవిత్వ పఠనం చేస్తున్న వడ్డేపల్లి కృష్ణ
సాహిత్యం, పద్యాలపై మంచి పట్టు ఉండడంతో ఇతడు సినిమాలపై దృష్టి సారించాడు. ఇతడి పాటలున్న సినిమాలు కొన్ని:
# పిల్లజమీందార్ - నీచూపులోన.. విరజాజివాన 
# అమృతకలశం - సిగ్గాయే సిగ్గాయేరా స్వామీ బుగ్గంతా ఎరుపాయేరా మానసచోరా నిను చేర
# యుగకర్తలు - తాగినోడి మాట..తందనాల వేదమట. న్యాయమున్నా.. ధర్మమున్నా..నరకమున్నా.. బతుకు బాట 
# పెద్దరికం -  ముద్దుల జానకీ..పెళ్లికీ.. మబ్బుల పల్లకీ తెవలనే, ఆశల రెక్కల హంసలు పల్లకీ మోసుకుపోవలనే
# భైరవద్వీపం - అంబా శాంభవి భధ్రరాజ గమన కాళీ 
# పిలిస్తే పలుకుతా - సమత మమతల సాకారాం.. పిలిచిన పలికే ఓంకారం

ఇతడు రచించిన లలితగీతాలు ఆకాశవాణిలో ప్రసారం అయ్యాయి. ఇతడు వెయ్యికి పైగా రచించిన లలితగీతాలలో కొన్ని: 

## దర్శకత్వం
ఇతడు సినిమాలపై మోజుతో ఎక్కడికెళ్తుందో మనస్సు అనే సినిమాకు దర్శకత్వం వహించాడు. ఆ చిత్రంలో సాయికుమార్ హీరోగా నటించాడు. అంతరించి పోతున్న గోవులపై *గోభాగ్యం* అనే డాక్యుమెంటరీ చిత్రాన్ని తీశాడు. ఆ చిత్రం ఇంటర్నేషనల్ షార్ట్ ఫిలిం ఫెస్టివల్‌లో బహుమతులు గెలుచుకుంది. *బతుకమ్మ*, *ఆత్మహత్య*, *నేతన్నలు* వంటి డాక్యుమెంటరీలను తీసి జాతీయస్థాయిలో స్పెషల్ జ్యూరీ అవార్డులు అందుకున్నాడు. టెలివిజన్‌లో *భక్త కవి పోతన*, *భారతీయ సంస్కృతీ శిఖరాలు* వంటి సీరియల్స్‌ను డైరెక్ట్ చేసి బుల్లితెర ప్రేక్షకులను ఆకట్టుకున్నాడు.
### దర్శకత్వం వహించిన సినిమాలు
* ఎక్కడికెళ్తుందో మనస్సు
*లావణ్య విత్ లవ్‌బాయ్స్ (2017)
thumb|260x260px|స్వతంత్ర భారత వజ్రోత్సవాల సందర్భంగా 2021, ఏప్రిల్ 3న హైదరాబాదులోని రవీంద్రభారతిలో జరిగిన ఆజాది కా కవి సమ్మేళన కార్యక్రమంలో తెలంగాణ ప్రభుత్వ భాషా సాంస్కృతిక శాఖ సంచాలకుడు డా. మామిడి హరికృష్ణ చేత సత్కారం అందుకుంటున్న వడ్డేపల్లి కృష్ణ

## బహుముఖ ప్రతిభ
ఇతడు *కరీంనగర్ క్షేత్రాలు* అనే ఆడియో సీడీ తీసుకువచ్చాడు. తానా సభలకు సంగీత నృత్యరూపకాలు అందించాడు. లలితగీతం, లక్షణం, నిర్వచనం నిర్దేశిస్తూ లలిత గీతాలపై మొట్టమొదటిసారిగా ప్రామాణిక పరిశోధన చేశాడు. తెలంగాణపై అభిమానంతో తెలంగాణ భాష, యాసతో *వెలుగచ్చింది* నాటకాన్ని వ్రాశాడు. *జయజయహే తెలంగాణ* సంగీత నృత్యరూపకం రచించాడు. రచయితగా, దర్శకుడిగా, వ్యాఖ్యాతగా, నంది అవార్డ్స్ కమిటీ చైర్మన్‌గా, ఇంటర్నేషనల్ చిల్డ్రన్స్ ఫిల్మిం ఫెస్టివల్ జ్యూరీ మెంబర్‌గా, పాడుతాతీయగా పాటల కార్యక్రమానికి జడ్జిగా.. ఇలా బహుముఖ ప్రజ్ఞాశాలిగా పేరొందాడు.
## గ్రంథాలు
thumb|2017 ఉగాది కవి సమ్మేళనంలో సత్కారం అందుకుంటున్న వడ్డేపల్లి కృష్ణ
# పాటవెలదులు (నవీనపద్యాలు)
# చిరుగజ్జెలు
# తెలుగులో లలిత గీతాలు (పి.హెచ్.డి పరిశోధనా గ్రంథం)
# కనరా నీ దేశం
# రాగరథం
# వడ్డెపల్లి గేయవల్లి
# మబ్బుల పల్లకి
# అంతర్మథనం
# వెలుగుమేడ
# వసంతోదయం

## బిరుదులు
* గేయకిరీటి
* లలితశ్రీ 
* కవనప్రజ్ఞ

## మరణం
కృష్ణ అనారోగ్యంతో హైదరాబాదులోని నిమ్స్ లో చికిత్సపొందుతూ 2024, సెప్టెంబరు 6న మరణించాడు.

## మూలాలు

## బయటి లింకులు
* పాట అంటే ఎలక్ట్రానిక్ గిటార్ మోత కాదు - వడ్డెపల్లి కృష్ణ

వర్గం:తెలుగు రచయితలు
వర్గం:రాజన్న సిరిసిల్ల జిల్లా రచయితలు
వర్గం:తెలుగు సినిమా పాటల రచయితలు
వర్గం:రాజన్న సిరిసిల్ల జిల్లా సినిమా దర్శకులు
వర్గం:రాజన్న సిరిసిల్ల జిల్లా సినిమా పాటల రచయితలు
వర్గం:1948 జననాలు
వర్గం:2024 మరణాలు